เรื่องร้องเรียน: เรียน ผอ เขตจตุจักร    เนื่องจากดิฉันพักอาศัยอยู่ที่ ซอยพหลโยธิน32 ซอย17 แขวงเสนานิคม เขตจตุจักร 10900 ได้รับความเดือดร้อน บริเวณปากซอย17 ที่มีอุบัติเหตุรถชนบ่อยมาก เคยมีคนเสียชีวิต และบาดเจ็บหลายคน เพราะในซอย17 มีคนพักอาศัยอยู่จำนวนมาก รวมถึงเป็นซอยที่คนในชุมชนริมคลองลาดพร้าว ใช้เป็นทางเข้าออกจำนวนมาก สาเหตุที่เกิดอุบัติเหตุ เนื่องจากบริเวณปากซอย มีต้นไม้ กระถางต้นไม้ ป้ายร้านค้า รถยนต์จอดข้างทาง แสงสว่างไม่พอเพียง ทำให้ทัศนียภาพในการมองเห็นรถที่วิ่งมาทางขวาไม่สามารถมองเห็นได้เลย เมื่อรถวิ่งออกจากซอยจะเลี้ยวขวา ก็จะชนประสานงากับรถที่วิ่งมาทางขวามือ  เกิดการบาดเจ็บบ่อยครั้ง ถึงขั้นเสียชีวิตก็มี จึงขอให้ผู้รับผิดชอบ ประสานงานจัดการให้เกิดความปลอดภัยดังนี้ 1 ตัดต้นไม้ริมทาง บริเวณปากซอยออก 1-2ต้น 2 แจ้งร้านค้าริมถนนให้นำกระถางต้นไม้ และป้าย ที่ติดไว้ที่เสาไฟหรือต้นไม้ออก 3 ห้ามรถจอดบริเวณหน้าซอยตลอด 24 ชม ให้ทาสีขาวแดงริมฟุตบาท 4 ติดตั้งไฟสีเหลือง บนถนนตรงทางแยกให้สว่างมากที่สุด 5 ขอไฟสัญญาณจราจร แบบกดปุ่ม เวลา บริเวณทางข้ามม้าลาย หน้าปากซอย ตรงร้าน 7/11  ขอความกรุณาในครั้งนี้ด้วย ทั้งนี้ได้ส่งรูปบริเวณหน้าปากซอย พหลโยธิน32 ซอย17 มาด้วยแล้ว
การดำเนินการของเจ้าหน้าที่: เจ้าหน้าที่เทศกิจได้ตรวจสอบบริเวณที่ร้องเรียน พบยังมีการตั้งป้ายบนทางเท้า จึงได้ว่ากล่าวตักเตือนและกำชับให้เคลื่อนย้ายออกจากบริเวณดังกล่าว หากพบเจอการตั้งวางบนทางเท้าอีกจะดำเนินการยึดป้ายและเปรียบเทียบปรับตามกฎหมาย ทั้งนี้ เจ้าหน้าที่จะตรวจตรา กวดขันอย่างต่อเนื่องต่อไป ขอบคุณสำหรับการแจ้งข้อมูลค่ะ 😊🙏🏻
ความเห็นของผู้แจ้ง: ขอบคุณสำหรับการแก้ปัญหา ได้อย่างรวดเร็วค่ะ เป็นกำลังใจให้กับเจ้าหน้าที่ที่ต้องใช้ความอดทนพูดคุยให้ประชาชนเข้าใจในกฏระเบียบบ้านเมืองค่ะ
พื้นที่: แขวงเสนานิคม เขตจตุจักร กรุงเทพมหานคร